## El Consell ratifica la declaració d’emergència per a arreplegar i destruir aliments peribles en descomposició procedents d’indústries agroalimentàries afectades per la riuada

*** L’import previst per a estes actuacions ascendix a 150.000 euros**

El Consell ha pres nota de la declaració d’emergència efectuada per la Conselleria d’Agricultura, Aigua, Ramaderia i Pesca per a arreplegar i destruir aliments peribles en descomposició procedents d’indústries agroalimentàries afectades per la riuada del 29 d’octubre.

També s’inclouen en esta declaració d’emergència les indústries de municipis en què hi va haver, per efectes derivats de la DANA, interrupcions en el subministrament elèctric o restriccions en els accessos per a vehicles de transport que van impedir donar eixida als productes emmagatzemats.

Esta mesura té una assignació de 150.000 euros i ha sigut encarregada a través d’un encàrrec a Tragsa.

Les actuacions han consistit a planificar i posar els mitjans necessaris per a coordinar amb empreses autoritzades la retirada i la gestió dels productes afectats, així com supervisar que la retirada i la gestió les facen empreses autoritzades d’arreplega de subproductes animals no destinats al consum humà, que són les encarregades de transportar-los i procedir a destruir-los.

Era fonamental retirar amb tota la rapidesa possible els aliments de les indústries agroalimentàries de les zones afectades, ja que els efectes de la contaminació motivada per la inundació de les instal·lacions, o per la ruptura de la cadena de fred, suposen un risc important per a la salut pública i mediambiental.

A més, és necessari la retirada urgent i controlada d’estos productes, sobretot els peribles, perquè es puga procedir a netejar i desinfectar les instal·lacions per a poder continuar, com més prompte millor, amb la seua activitat diària.

Fecha: 03/12/2024